આ મદનિયું હાલ માત્ર 2 વર્ષનું છે. ઘટના ચીનના યુનાન પ્રાંતની છે. લગભગ બે વર્ષ પહેલાં અહીંના ગ્રામવાસીઓને આ મદનિયું ઇજાગ્રસ્ત હાલતમાં મળી આવ્યું હતું, તેમણે તેને તરત જ રેસ્ક્યુ સેન્ટર પહોંચાડ્યું, જ્યાં તેનો ઇલાજ કરવામાં આવ્યો. મદનિયાનું નામ છે, યાંગ નિયુ અને તેનો અર્થ પણ ઘણો રસપ્રદ છે. યાંગ નિયુનો અર્થ છે, ગોટ્સ ડોટર. જ્યારે યાંગ નિયુ સાવ નાનું હતું ત્યારે ગ્રામવાસીઓ તેને બાળકની માફક બોટલથી ફીડિંગ કરાવતા હતા, ત્યાર બાદ તેને આ નામ આપવામાં આવ્યું.